
    	REPUBLIKA HRVATSKA
OPĆINSKI PREKRŠAJNI SUD U ZAGREBU
     Zagreb, Avenija Dubrovnik br. 8.

   U   I M E    R E P U B L I K E   H R V A T S K E 

   P R E S U D A 

	Općinski prekršajni sud u Zagrebu, po sucu Krešimiru Ožaniću uz nazočnost Kristine Jagarić kao zapisničara,  u prekršajnom postupku protiv prvookrivljene Plesni klub D&B i drugookrivljene odgovorne osobe Branke Bartol, zastupani po branitelju Goranu Ficko, odvjetniku iz Varaždina,  zbog prekršajnog djela iz čl. 296. st. 1. toč. 16. i st. 1. i 2. Zakona o autorskom pravu i srodnim (NN 111/2021), pokrenutog povodom optužnog prijedloga Hrvatskog društva skladatelja, ZAMP-stručne službe za zaštitu autorskih muzičkih prava, broj: 336023-0003 od 06.08.2024. godine, nakon provedenog žurnog postupka, dana 27. travnja  2026. godine,
 
p r e s u d i o   j e

Prvokrivljena:  Plesni klub D&B, Varaždin, Trg Matije Gupca br. 21, OIB 35906625771,  MBS 05001846

i

Drugookrivljena: Branka Bartol - predsjednica, Varaždin, Trg Matije Gupca br. 21, OIB 15542760416
                                                          krivi   su

što su dana  25. siječnja 2024. godine u 18,50 sati u Plesnom klubu D&B u Varaždinu na adresi Mihovila Pavleka Miškine br. 43a  -  javno priopćavali autorska glazbena djela koristeći uređaj sa zvučnicima - omogućivši tako korištenje glazbenih djela u javnosti iako za takvo priopćavanje kao isključivo pravo općenito definirano u čl. 32. i detaljnije određeno u čl. 40. i 47. Zakona o autorskom pravu i srodnim pravima (dalje u tekstu ZAPSP) ne posjeduje Zakonom propisano odobrenje Hrvatskog društva skladatelja, Udruge za kolektivno ostvarivanje prava svih domaćih i stranih autora glazbenih djela ovlaštena temeljem Rješenja državnog zavoda za intelektualno vlasništvo, Klasa:UP/I 034-03/2018-020/0005 i Ur.broj: 559-07/3-18-004 i klasa UPII-384-10/2022-001/0001, ur.broj 559-08/1-22-0001, na osnovi čl. 224. ZAPSP,

dakle, što su bez odobrenja udruge za kolektivno ostvarivanje autorskog prava - Hrvatskog društva skladatelja - Zaštita autorskih muzičkih prava, priopćavali javnosti autorsko djelo,

	čime su počinili prekršajno djelo iz čl. 296. st. 1. toč. 16. i st. 1. i 2. Zakona o autorskom pravu i srodnim pravima.

pa se okrivljenicima temeljem citiranih propisa, uz primjenu članka 37. Prekršajnog zakona, 

izriče

Prvookrivljeniku:  Plesni klub D&B, Varaždin, Trg Matije Gupca br. 21, OIB 35906625771,  MBS 05001846

  - NOVČANA KAZNA u iznosu od 300,00 eura (tristoeura)

i

Drugookrivljena: Branka Bartol - predsjednica, Varaždin, Trg Matije Gupca br. 21, OIB 15542760416

- NOVČANA KAZNA u iznosu od 150,00  eura (stopedeseteura)

Temeljem čl. 33. st. 10. Prekršajnog zakona (NN br. 107/07, 39/13 i 157/13) prvookrivljenik i drugookrivljena su obvezni platiti novčanu kaznu u roku od tri mjeseca po pravomoćnosti ove presude. 
	   
	Temeljem čl. 152. st. 3. i čl. 183. st. 2. PZ-a, u svezi sa čl. 48. Zakona o izmjenama i dopunama PZ-a (NN br. 39/13), sud upozorava prvookrivljenika da ako u roku koji mu je određen za plaćanje novčane kazne, uplati dvije trećine izrečene novčane kazne, smatrat će se da je novčana kazna u cjelini plaćena.

Temeljem čl. 152. st. 3. i čl. 183. st. 2. PZ-a, u svezi sa čl. 48. Zakona o izmjenama i dopunama PZ-a (NN br. 39/13), sud upozorava drugookrivljenog da ako u roku koji joj je određen za plaćanje novčane kazne, uplati dvije trećine izrečene novčane kazne, smatrat će se da je novčana kazna u cjelini plaćena.

	Temeljem čl. 139. st. 3. u vezi s čl. 138. st. 3. Prekršajnog zakona (NN br. 107/07), okrivljenici su obvezni naknaditi troškove prekršajnog postupka u iznosu od 50 Eura (pedeseteura) u roku od tri mjeseca po pravomoćnosti ove presude
                 Obrazloženje

	Hrvatsko društvo skladatelja, ZAMP, broj: 336023-0003 od  06.08.2024. godine, podnijelo je optužni prijedlog protiv okrivljenih zbog prekršajnog djela činjenično i pravno opisanog u izreci ove presude. 
Prvookrivljena i drugokrivljena su putem svog branitelja dostavili pisanu obranu u kojoj su u cijelosti priznali počinjenje djela prekršaja, te da u nastavku podneska ističu olakotne okolnosti koje bi mogle dovesti do blaže kazne, sve detaljno navedeno u samom podnesku. 

Saslušani svjedok djelatnik ZAMP-a Matej Zebec ispitan pred ovim sudom izjavio je: "Sjećam se da sam dana 25. siječnja 2024. godine  oko 18,50 sati  bio sam u Plesnom klubu D&B u Varaždinu na adresi Mihovila Pavleka Miškina br. 43a. Ulaskom u objekt utvrdio sam na tabli sa podacima da isti posluju kao Plesni klub D&B, Varaždin, Trg Matije Gupca 21 i neposrednim opažanjem zatekao sam usred treninga trenericu, odnosno vlasnicu Branku Bartol kojoj sam objasnio svrhu dolaska i pred njom sačinio zapisnik, no ona je odbila potpisati zapisnik. Za vrijem treninga putem računala spojenog na ozvučenje izvodila su se strana glazbena djela izvođača NATE ROBINSON naziv pjesme "Intoxicated". Predajom zapisnika u službu ZAMP-a utvrđeno je da nema izdano odobrenje od HDS".


	 Ovako provedenim dokaznim postupkom, uvidom u pisanu obranu prvookrivljene i drugookrivljene koji su u cijelosti priznali djelo prekršaja,  saslušanjem svjedoka Mateja Zebec, analizirajući obranuokrivljenih i sve provedene dokaze, kako pojedinačno tako i u njihovoj uzajamnoj povezanosti, sud nalazi dokazanim i nedvojbeno utvrđenim da su okrivljenici počinili prekršajno djelo stavljena im na teret. 

Na temelju svih izvedenih dokaza, sud smatra da je prvookrivljena Plesni klub D&B i drugookrivljena Branka Bartol – predsjednica, dana 25. siječnja 2024. godine u 18,50 sati u Plesnom klubu D&B u Varaždinu na adresi Mihovila Pavleka Miškine br. 43a  -  javno priopćavali autorska glazbena djela koristeći uređaj sa zvučnicima - omogućivši tako korištenje glazbenih djela u javnosti iako za takvo priopćavanje kao isključivo pravo općenito definirano u čl. 32. i detaljnije određeno u čl. 40. i 47. Zakona o autorskom pravu i srodnim pravima (dalje u tekstu ZAPSP) ne posjeduje Zakonom propisano odobrenje Hrvatskog društva skladatelja, Udruge za kolektivno ostvarivanje prava svih domaćih i stranih autora glazbenih djela ovlaštena temeljem Rješenja državnog zavoda za intelektualno vlasništvo, Klasa:UP/I 034-03/2018-020/0005 i Ur.broj: 559-07/3-18-004, na osnovi čl. 224. ZAPSP. 

  Stoga je sudac okrivljenike oglasio krivima i izrekao im kazne koje odgovaraju težini djela prekršaja, imovnom stanju, te stupnju odgovornosti počinitelja, uzimajući  priznanje djela prekršaja i dosadašnju nekažnjavansot kao olakšavajuće okolnosti, dok nije našao otežavajuće okolnosti, te im je izrekao novčane kazne ispod najmanjeg iznosa propisanom Zakonom,  u  uvjerenju da će se takvom kaznom postići svrha kažnjavanja, te da će ista preventivno djelovati na okrivljenike, da ubuduće ne čine više ovakve niti slične prekršaje iz oblasti Zakona o autorskom pravu  i srodnim pravima.

Temeljem u izreci citiranih propisa, kako su okrivljenici proglašeni krivima, to su obvezni naknaditi troškove prekršajnog postupka u paušalnom iznosu  koji je odmjeren s obzirom na složenost i duljinu trajanja postupka. 

U Zagrebu, dana  27. travnja 2026.  godine
                                                                                                                               
      zapisničar									     sudac
    Kristina Jagarić  						                       Krešimir Ožanić  
		

	Uputa o pravnom lijeku:

	Protiv ove presude okrivljenica i tužitelj imaju pravo žalbe u roku od 8 (osam) dana nakon primitka presude. Žalba se podnosi Visokom prekršajnom sudu RH, u Zagrebu, pismeno, u 2 (dva) istovjetna primjerka, poštom preporučeno, putem ovog Suda ili na zapisnik kod suca.

Dostavna naredba:

1. Prvookrivljena Plesni klub D&B, Varaždin, Trg Matije Gupca br. 21
2. Drugookrivljena Branka Bartol, Varaždin, Trg Matije Gupca br. 21
3. Tužitelju: Hrvatsko društvo skladatelja, ZAMP-stručna služba za zaštitu autorskih muzičkih prava, Zagreb, Heinzelova 62 a
4. Odvjetnik Goran Ficko, Varaždin,  Frana Supila br. 48
5. Pismohrana - ovdje

